یازیق «نما»
بیر پارا سؤزجۆکلر آنلامین ایللردی الدن وئریبلر.
چوْخلارین سایماق اوْلار. آمما بو گۆنه اوْیغون اوْلانین بوردا گتیره جه یم.
«نما»
فارس سؤزجۆیۆدۆر. تۆرکۆسۆ « گؤرکم، گؤرۆنۆش» دۆ.
بو سؤزجۆک اؤزلۆیۆندا دوروشوقلو ، آنلاملی ، ایشلک بیر سؤزجۆکدۆر.
آمما آیری سؤزجۆکلره قوْشولاندا یازیق پیس گۆنه دۆشۆر. منیم چوْخ واختلار اۆره گیم یانار.
(تماشاگر + نما = تاماشاچی کؤرکملی)، (معللیم + نما= معللیمه اوْخشار)، (معترض + نما =بوْش آکسییاچی)، (بازیکن + نما = یالانچی اوْیونچو)، (داور + نما =تۆتکچی حاکیم، (دانشجو + نما =ایچی بوْش اؤیرنجی( ….
تانری ایستر چئویرمه لریم دۆز اوْلار. یوْخسا میزانسیز دمیرچی اوْغلو (حداد عادل) داها قوْیماز سایت، قوروپ و کاناللاردا یازی یازام، قانیمی حلال ائدر.
چۆن کیشی هر یئنی سؤز قوراشدیرماسینا ایکی ایل اؤنجه اوْن بئش میلیون تۆمن پوْل آلیردی!؛ گؤر ایندی نه قدر آلیر؟
بو گۆن تیراختورلا پرسپولیس اویونون تبریزله تهران تیلویزیونلاری چؤزۆردۆلر.
سانکی هر ایکیسی نینده دانیشیغین بیر کیمسه یازمیشیدیر.
تماشاگرنما، بئله ائتدی، تماشاگرنما ائله ائتدی.
منجه؛
1- تاماشاچی کی تاکیمی (ییغما –تیم ) اودوزاندا دئیه «عیبی یوْخدو»، بئلنچی ایشلره ال آتماز.
2- نییه «عالیشاهین» قارشین آلان اوْلمادی؟ نه مئیدانداکی حاکیم، نه ده پرسپولیسین اوْیونچولاری!
3- اوْ «داشلا کسسکلر» نه تهر اوْ بوْیدا آختاریش لاردان ( امنییت قووه لریندن) کئچیب، ایچری گئتمیشدیرلر؟
4- بلکه بونون اؤزۆده بیر اویوندورمو؟
چۆن چوْخداندیر «ایران شهریلریله شاهچیلار» تبریزی ترپتمگه چالیشیرلار.
البتده بو یازیلا تاماشاچیلاری قورتارمیرام. ایستیهرم هامی باشدان (تهران) آیاغا (استان) بو اولایی منطیقی و اویارلی یۆزرک چۆزسۆنلر.
مهندس رحیم عباسی (رعا اوجاق)
prs_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab azb_Arab azb_Arab azb_Arab azb_Arab azb_Arab azb_Arab pes_Arab